Lysák (prírodná rezervácia)

Lysák je prírodná rezervácia, ktorá sa nachádza v geomorfologickom celku Vihorlatské vrchy, zaberá rovnomenný vrch (Lysák (821,1 m n. m.) ), ktorý sprava obteká Hámorský potok a zľava Okna. Je chráneným územím v rámci CHKO Vihorlat, ktoré sa nachádza v katastrálnom území obce Remetské Hámre, bolo vyhlásené v roku 1993 a má výmeru 4,28 ha. Je tvorená skalnou plošinou, ktorá vystupuje na vypreparovaných andezitových bralách. Predmetom ochrany sú teplomilné lesné spoločenstvá. Významný je výskyt duba mnohoplodého a žltkastého, ktoré sú súčasťou spoločenstva bukových dúbrav. V podraste sa vyskytujú viaceré druhy chránených bylín, napr. ľalia zlatohlavá, skopólia kranská, či papraď jazyk hadí (iba dve známe lokality vo Vihorlatských vrchoch). Referencie Pozri aj Lysák (vrch) Vihorlatské vrchy Chránená krajinná oblasť Vihorlat Iné projekty Commons ponúka multimediálne súbory na tému Lysák (prírodná rezervácia) Externé odkazy Poloha na turistickej mape Poloha na turistickej/cykloturistickej mape Lysák v Zozname osobitne chránených častí prírody SR Chránené územia, Štátna ochrana prírody Slovenskej republiky Chránená krajinná oblasť Vihorlat